
Tunnitasu tariifide kooskõlastamine

Narva Noorte Meremeeste Klubi vara kasutusse andmisel
1. Asjaolud ja menetluse käik

24.03.2009.a laekus Narva Noorte Meremeeste Klubilt taotlus palvega kooskõlastada tunnitasu tariife asutuse vara kasutusse andmisel. Ruumide tunnitasu tariifide arvestusel on aluseks võetud Narva Linnavalitsuse 28.04.2004.a määruse nr 391 „Üüritasu arvestuse metoodiline juhend linnavara kasutusse andmisel“, asutuse laevastiku tunnitasu tariifide arvestusel on aluseks võetud kaasnevad kütuse-, palga- ja amortisatsioonikulud.
2. Õiguslikud alused
Vastavalt Kohaliku omavalitsuse korralduse seaduse § 30 lõike 1 punkti 2 alusel lahendab ja korraldab linnavalitsus kohaliku elu küsimusi, mis volikogu määrustega on pandud täitmiseks valitsusele.
Narva Linnavolikogu 17.03.2005.a. määruse nr 14/52 ”Linnavara kasutusse andmise kord” punkti 2.2 kohaselt kooskõlastab linnavara kasutusse andja tunnitasu tariifid linnavalitsusega juhul, kui vara antakse kasutusse tunnitasu alusel.
3. Otsus

3.1 Kooskõlastada Narva Noorte Meremeeste Klubi vara kasutusse andmisel tunnitasu tariifid järgmiselt:
3.1.1 Aadressil Viru 18 olev vara:
3.1.1.1 treeningusaal eestoaga – 60 krooni;

3.1.1.2 õppeklass – 30 krooni;
3.1.1.3 tänavaspordikompleks – 35 krooni;

3.1.1.4 saun (ilma ujulata) – 120 krooni;

3.1.1.5 mudellaevade töökoda – 60 krooni.

3.1.2 Aadressil Jõe 3 olev vara:
3.1.2.1 jahtlaev, klass „Mikro“ – 600 krooni;

3.1.2.2 paat Jal-6 purjevarustusega – 500 krooni;

3.1.2.3 kerge paat – 1000 krooni;

3.1.2.4 kummist päästekaater – 500 krooni;

3.1.2.5 alumiiniumist päästekaater – 500 krooni;

3.1.2.6 paat „Viking“ – 300 krooni;

3.1.2.7 jahtlaev, klass „Optimist“ – 300 krooni.

3.1.3 Aadressil Kulgu 10 olev vara:

3.1.3.1 saun (ilma ujulata) – 120 krooni.

4. Rakendussätted 
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

4.2 Käesolev korraldus jõustub seadusega sätestatud korras.

